30 gesinne dakloos ná verwoestende brandBrandbestryders spook om die brand in Kenville, Durban, te blus (1 Julie 2016) (Foto: Netcare 911) Minstens 30 gesinne is Vrydagaand dakloos gelaat ná hul huise in ŉ informele nedersetting in Kenville, Durban, deur ŉ brand verwoes is. “Brandbestryders het ongeveer twee ure lank gespook om die brand te blus,” het Athlenda Mathe, woordvoerder van Netcare 911, gesê. “Minstens 30 plakkershuise is afgebrand.” Die oorsaak van die brand is nog nie bekend nie. Die brand het omstreeks 20:00 begin. “Geen beserings of lewensverliese is aangemeld nie,” het Mathe bygevoeg. Inwoners wat hierdeur geraak word, het skuiling by ŉ plaaslikegemeenskapsaal gevind.